arhat (skr 'väärikas'; pl arahat; tb dgra bcom pa; hn aluohan; jp arakan), budismis *teadvuse kõrgeimasse seisundisse e *nirvaanasse jõudnud inimene, sageli ka *buddha epiteet. *Hinajaanas peetakse arhati seisundit isiksuse arengu ülempiiriks,  *mahajaanas aga mitte, kuna seal väidetakse, et arhat on jõudnud vaid *šraavakade nirvaanasse, st maailmast eraldumisse, ja peab jätkama oma teed *bodhisattvana. *Theravaada järgi peab inimene a. seisundisse jõudmiseks läbima nelja-astmelise *õilsa isiksuse tee. Arhatid v ...